Hvis ingen har noen innvendinger, vil jeg etterkomme anmodningen.
Presidenten vil anmode det forrige odelstings sekretær, Sigvald Oppebøen Hansen, om midlertidig å fungere som sekretær.
Odelstinget skal foreta valg av presidenter og sekretærer. Vi følger forretningsordenens § 4 femte og sjette ledd, som ble referert under Stortingets konstituering. Presidenten ber om forslag til Odelstingets president.
Jeg tillater meg å foreslå Berit Brørby.
Berit Brørby er foreslått valgt til Odelstingets president. – Andre forslag foreligger ikke. Det vil bli foretatt skriftlig avstemning. Valget hadde dette resultat: Det ble totalt avgitt 119 stemmer. Til president ble valgt Berit Brørby med 118 stemmer. 1 stemmeseddel var blank.
Presidenten ber om forslag til visepresident i Odelstinget.
Jeg foreslår Olav Gunnar Ballo.
Olav Gunnar Ballo er foreslått som Odelstingets visepresident. – Andre forslag er ikke framkommet. Det blir foretatt skriftlig avstemning. Valget hadde dette resultat: Det ble avgitt totalt 124 stemmer. Til visepresident ble valgt Olav Gunnar Ballo med 115 stemmer. 8 stemmesedler var blanke, og 1 stemme var avgitt på en som ikke var foreslått.
Det skal så velges sekretær. Presidenten ber om forslag.
Jeg tillater meg å foreslå Asmund Kristoffersen.
Asmund Kristoffersen er foreslått som Odelstingets sekretær. Andre forslag er ikke framkommet. Det voteres på vanlig måte.
Det skal så velges visesekretær. Presidenten ber om forslag.
Jeg tillater meg å foreslå Henning Skumsvoll.
Henning Skumsvoll er foreslått som Odelstingets visesekretær. – Andre forslag er ikke framkommet. Det voteres på vanlig måte.
Det skal så velges første og annen varapresident i Odelstinget. Presidenten ber om forslag til første varapresident.
Jeg tillater meg å foreslå Sigvald Oppebøen Hansen.
Sigvald Oppebøen Hansen er foreslått som første varapresident. – Andre forslag foreligger ikke. Det voteres på vanlig måte.
Presidenten ber så om forslag på annen varapresident.
Eg føreslår Rune J. Skjælaaen.
Rune J. Skjælaaen er foreslått som annen varapresident. – Andre forslag foreligger ikke. Det voteres på vanlig måte.
Det skal så velges varasekretær. Presidenten ber om forslag.
Jeg tillater meg å foreslå Torny Pedersen.
Torny Pedersen er foreslått som varasekretær. – Andre forslag foreligger ikke. Det voteres på vanlig måte.
Dermed har Odelstinget konstituert seg, og det vil bli sendt melding om dette til Stortinget og Lagtinget.